ଦୀପିକାଙ୍କୁ କଙ୍ଗନାଙ୍କ କଟ୍ଟାକ୍ଷଃ 'ମାଲ୍ ହେ କ୍ୟା' - OTV Khabar.\nମୁମ୍ବାଇଃ ଅଭିନେତ୍ରୀ ଦୀପିକା ପାଦୁକୋନଙ୍କ ନାଁ ଡ୍ରଗସ ଲିଙ୍କରେ ଆସିବା ପରେ ଏନେଇ ଟ୍ବିଟ୍ କରି କଡ଼ା ପ୍ରତିକ୍ରିୟା ରଖିଛନ୍ତି ଅଭିନେତ୍ରୀ କଙ୍ଗନା ରାଣାଓ୍ବତ। ବିଶାଦରେ ଥିବା ବ୍ୟକ୍ତି କଣ ଡ୍ରଗ୍ସ ନିଏ? ତଥାକଥିତ ଆଭିଜାତ୍ୟ ସମ୍ପନ୍ନଙ୍କ ଘରର ପିଲା ନିଜକୁ ଉଚ୍ଚକୋଟୀର ଦର୍ଶାଇବା ସହ ମ୍ୟାନେଜରଙ୍କୁ ଡ୍ରଗ୍ସ ମାଗିଥାନ୍ତି ? ଆଜି ଏପରି କହି ସମାଲୋଚନା କରିଛନ୍ତି କଙ୍ଗନା।\nମାଲ୍ ହେ କ୍ୟା ଲେଖି କଙ୍ଗନା ଇଙ୍ଗିତରେ ଦୀପିକାଙ୍କୁ କଟ୍ଟାକ୍ଷ କରିଛନ୍ତି। ନିଜ ପୂର୍ବତନ ମ୍ୟାନେଜର କରିସ୍ମାଙ୍କୁ ମାଲ୍ ହେ କ୍ୟା ବୋଲି ଚାଟ୍ କରିଥିଲେ ଦୀପିକା। ଏହାସହ କେଉଁ ଭଳି ଡ୍ରଗ୍ସ ଦରକାର ସେ ନେଇ ବି ପଚାରିଥିବା ଅଭିଯୋଗ ହୋଇଛି। ଏନେଇ ଅମିତ ନାମକ ବ୍ୟକ୍ତି ନାଁ ଚାର୍ଟରେ ଉଲ୍ଲେଖ କରିଛନ୍ତି କରିସ୍ମା। ଏହାସହ ଡ୍ରଗସ୍ ଅମିତଙ୍କ ପାଖରେ ରହିଛି ଏବଂ ଦୀପିକା ତାଙ୍କଠୁ ନେବାକୁ ସେ କହିଛନ୍ତି।\nଦୀପିକାଙ୍କ ଚାଟ୍ ଏବେ ସୋସିଆଲ ମିଡିଆରେ ଭାଇରାଲ୍ ହେଉଛି। ନାର୍କୋଟେକ୍ କଣ୍ଟ୍ରୋଲ ବ୍ୟୁରୋ ଦିପିକାଙ୍କୁ ସମନ୍ କରିବା ନେଇ ଜାତୀୟ ଗଣମାଧ୍ୟମରେ ଖବର ପ୍ରସାରଣ ହେଉଛି।\nବଲିଉଡରେ ଡ୍ରଗ୍ସ ଲିଙ୍କ୍ ମାମଲାରେ ଦୀପିକାଙ୍କ ସମେତ ଶ୍ରଦ୍ଧା କପୁୁର, ସାରା ଅଲ୍ଲି ଖାନ୍, ରକୁଲ ପ୍ରୀତ ଓ ଫେସନ୍ ଡିଜାଇନର୍ ସିମୋନ ଖମ୍ବାଟାଙ୍କ ନାଁ ବି ରହିଥିବା ଚର୍ଚ୍ଚା ହେଉଛି। ତେବେ ଏହି ୪ ଜଣ ସୁଶାନ୍ତଙ୍କ ସହ ବିଭିନ୍ନ ସମୟରେ ଡ୍ରଗ୍ସ ପାର୍ଟିରେ ସାମିଲ ହୋଇଥିବା ଅଭିଯୋଗ ହୋଇଛି।\nଅପରପକ୍ଷେ, ସୁଶାନ୍ତଙ୍କ ପୂର୍ବତନ ଟ୍ୟାଲେଣ୍ଟ ମ୍ୟାନେଜର ଜୟା ଶାହ ଓ ମ୍ୟାନେଜର ଶ୍ରୁତି ମୋଦିଙ୍କୁ ପଚରାଉଚରା ପାଇଁ ପୁଣି ଥରେ ସମନ କରିଛି ଏନସିବି।
